**Περιγραφή δράσης**

Στο πλαίσιο της διδασκαλίας του μαθήματος της Ιστορίας της Α΄ Γυμνασίου, οι μαθητές-ριες των τμημάτων Α1, Α2, Α3, Α4 εκπόνησαν **σχέδια εργασίας με ποικίλες διαθεματικές-διεπιστημονικές, δημιουργικές, εικαστικές και τεχνολογικές εργασίες** (*κατά τη διάρκεια της τηλεκπαίδευσης, Ιανουάριος-Φεβρουάριος 2021)* που ενσωματώθηκαν σε ψηφιακό-διαδραστικό βιβλίο.

**Οι διδακτικοί στόχοι ήταν :**

- Η διαθεματική-διεπιστημονική προσέγγιση των Περσικών πολέμων με δραστηριότητες που εμπλέκουν και άλλα γνωστικά αντικείμενα: Ιστορία, Νεοελληνική Γλώσσα, Νεοελληνική Λογοτεχνία, Αρχαία Ελληνικά από Μετάφραση (Ηρόδοτος), Πληροφορική, Τεχνολογία και Εικαστικά.

- Η ανάπτυξη ιστορικών γνώσεων, κριτικής ιστορικής σκέψης, ιστορικής μνήμης και συνείδησης των μαθητών-ριών.

- Η καλλιέργεια πολυγραμματισμών (κριτικού, γλωσσικού, ψηφιακού, οπτικού, τεχνολογικού)

- Η ενδυνάμωση της δημιουργικής φαντασίας και γραφής και καλλιτεχνικής έκφρασης.

- Η καλλιέργεια της ενσυναίσθησης, η ανάπτυξη συνείδησης υπεράσπισης πανανθρώπινων αξιών και αρχών και η αποδοχή του «άλλου».

- Η ανάγκη της ειρηνικής συνύπαρξης των λαών

- Η διδακτική αξιοποίηση ψηφιακών αρχείων για τη συλλογή, επεξεργασία και κριτική σύνθεση των πληροφοριών.

Παράλληλα, στο πλαίσιο των παραπάνω δραστηριοτήτων αντιπροσωπεία μαθητών-ριών μας συμμετείχαν ως παρατηρητές-ριες στο **Πανελλήνιο Μαθητικό Συνέδριο** με θέμα: «Διάλογος ή σύγκρουση πολιτισμών; Με αφορμή το ορόσημο των 2.500 χρόνων από τη μάχη των Θερμοπυλών και τη ναυμαχία της Σαλαμίνας» που διεξήχθη διαδικτυακά στις 11-12 Φεβρουαρίου.

**Η Διδάσκουσα:** Μάμαλη Ελένη, ΠΕ 02